Donatas Motiejūnas

Donatas Motiejūnas (g. 1990 m. rugsėjo 20 d. Kaune) – Lietuvos krepšininkas, Kauno krepšinio mokyklos „Aisčiai“ auklėtinis.

 Karjera 
Pagrindinėje Kauno „Žalgirio“ komandoje debiutavo 2007 m. lapkričio 3 dieną. Po to, kai buvo suspenduotas T. Beardas, D. Motiejūnas išbėgo į aikštelę SEB BBL rungtynėse prieš Rygos „ASK“ komandą ir per 22 minutes surinko 15 taškų.

2008 m. vasarą jaunasis žaidėjas atstovavo dviem Lietuvos rinktinėms: jaunių ir jaunimo. Su abiem krepšininkas Europos krepšinio čempionatuose laimėjo sidabro medalius. Europos jaunimo (iki 20 m.) čempionate D. Motiejūnas žaidė 5 rungtynėse ir per vidutiniškai 26 min. pelnydavo po 11,2 taško. Europos jaunių (iki 18 m.) čempionate žaidėjas sužaidė 6 rungtynėse ir per vidutiniškai 31,5 min pelnydavo po 18,2 taško ir ne tik pateko į geriausių čempionato žaidėjų penketą, bet ir buvo išrinktas naudingiausiu viso turnyro krepšininku.

Per savo pirmąjį LKL sezoną tapo naudingiausiu LKL reguliariojo sezono I rato žaidėju.

Jis buvo pareiškęs, kad dalyvaus 2009 m. NBA naujokų biržoje, bet nusprendė žaisti Europoje dar vienerius metus.

2009 m. rugpjūčio 8 d. pasirašė kontraktą su Trevizo „Benetton“ klubu.http://www.euroleague.net/news/i/57486/180/benetton-bags-top-prospect-donatas-motiejunas

2010 m. vasarą buvo pakviestas į nacionalinės vyrų rinktinės stovyklą. D. Motiejūnas su nacionaline šalies komanda sužaidė dvejas draugiškas rungtynes. Pirmosiose su Suomija krepšininkas pelnė du taškus, o antrosiose su Čekija aštuonis. Vis dėlto rinktinės treneris Kęstutis Kemzūra po šio pasirengimo etapo nutarė žaidėjo atsisakyti.

2011 m. rugsėjo 22 d. išnuomotas Gdynės „Asseco Prokom“ klubui.http://sportas.delfi.lt/basketball/dmotiejunas-oficialiai-isnuomotas-tpaceso-treniruojamam-klubui.d?id=49921226

 NBA 
2011 m. birželio 23 d. NBA naujokų biržoje buvo pasirinktas Minesotos „Timberwolves“ komandos 20 šaukimu, tačiau birželio 24 d. perleistas Hiustono „Rockets“ klubui.http://sports.espn.go.com/nba/draft2011/news/story?id=6698564 2012 m. liepos 6 d. pasirašė ilgalaikį 4 metų kontraktą su Hiustono „Rockets“ klubu.http://sportas.delfi.lt/basketball/dmotiejunas-oficialiai-tapo-rockets-klubo-nariu.d?id=59070951 2012–2013 m. NBA sezone Motiejūnas rinko po 5,7 taško bei 2,1 atkovotų kamuolių.

2014–2015 m. NBA sezone Motiejūnas rinko po 12 taškų bei 5,9 atkovotų kamuolių, bet patyrė traumą ir jam sezonas baigėsi. 2016 m. vasario 18 d. D. Motiejūnas ir M. Thorntonas buvo išmainyti į Detroito „Pistons“ ekipą už naujokų biržos šaukimą ir J. Anthony.http://abc7chicago.com/sports/rockets-trade-donatas-motiejunas-marcus-thornton-to-pistons/1205911/ Tačiau mainai buvo atšaukti dėl numanomų D. Motiejūno sveikatos problemų su nugara,http://bleacherreport.com/articles/2618746-donatas-motiejunas-marcus-thornton-to-pistons-trade-reportedly-voided todėl žaidėjas pasiliko Hiustone.

2017 m. sausio 3 d. pasirašė kontraktą iki sezono pabaigos su Naujojo Orleano „Pelicans“ komanda.https://www.espn.co.uk/nba/story/_/id/18407871/donatas-motiejunas-introduced-new-orleans-pelicans

2017 m. rugpjūčio 8 d. tapo Šandongo „Golden Stars“ komandos nariu.https://www.cbssports.com/fantasy/basketball/news/donatas-motiejunas-heading-to-china/

 Pasiekimai 
 2007 m. Eurolygos jaunimo turnyro čempionas
 2007 m. išrinktas į simbolinį Eurolygos jaunimo turnyro geriausių žaidėjų penketuką
 2007 m. Eurolygos jaunimo turnyro naudingiausias žaidėjas
 2008 m. Europos jaunių čempionato (iki 18 m.) vicečempionas
 2008 m. Europos jaunimo čempionato (iki 20 m.) vicečempionas
 2008 m. išrinktas naudingiausias Europos jaunių čempionato žaidėjas
 2008 m. išrinktas į geriausių Europos jaunių čempionato žaidėjų penketą
 2009 m. naudingiausias LKL reguliariojo sezono I rato žaidėjas
 2011 m. ULEB Europos taurės kylančios žvaigždės apdovanojimas
 2012 m. Lenkijos čempionas
 2013 m. Europos krepšinio čempionato sidabro medalio laimėtojas
 2023, 2024 m. Prancūzijos čempionas
 2026 m. R. Koračo taurės čempionas

 Rinktinės 
 2017 m. Europos vyrų krepšinio čempionatas.
 2013 m. Europos vyrų krepšinio čempionatas.
 2012 m. įtrauktas į Lietuvos vyrų rinktinės kandidatų sąrašą.
 2011 m. įtrauktas į Lietuvos rinktinės kandidatų sąrašą.
 2010 m. įtrauktas į Lietuvos rinktinės kandidatų sąrašą.
 2009 m. jaunimo iki 19 metų, Pasaulio čempionatas.
 2008 m. jaunimo iki 20 metų, Europos čempionatas.
 2008 m. jaunimo iki 18 metų, Europos čempionatas.
 2007 m. jaunimo iki 18 metų, Europos čempionatas.
 2006 m. jaunių iki 16 metų, Europos čempionatas.

 Dalyvavimas čempionatuose 

|}

 Išnašos 

 Nuorodos 
 Draftexpress.com apie Donatą Motiejūną 
 Basketnews.lt puslapis apie žaidėją
 NBAdraft.com puslapis apie D. Motiejūną

Motiejūnas, Donatas